|  |
| --- |
| **Pre všetkých záujemcov** |

|  |  |  |  |
| --- | --- | --- | --- |
| Váš list číslo / zo dňa: | Naše číslo:NCZI- | Vybavuje / linka:Ing. Janka Kavčiakovájanka.kavciakova@nczisk.skktel.: 02/57 269 741 | Bratislava24.2.2020 |

Na základe žiadosti záujemcu o vysvetlenie súťažných podkladov zverejňujeme odpovede verejného obstarávateľa:

**Dotaz**

V prílohe B.1. Opis predmetu zákazky v časti II. A.2. elab gw je uvedené*: “Riešenie elab gw bude navrhnuté tak, aby zabezpečilo integritu a nepopierateľnosť údajov prostredníctvom elektronického podpisu” –* predpokladáme, že elektronický podpis má byť realizovaný pomocou ePZP karty*.*

V tej istej časti v minimálnych požiadavkách na portál je uvedené nasledovné:

*Portál zabezpečí minimálne tieto funkcionality:*

* *Autentifikáciu a autorizáciu zdravotníckeho pracovníka pomocou ePZP karty,*
* ***CRUD operácie pre elektronické Žiadanky o laboratórne vyšetrenie,***
* *Služby pre zobrazenie výsledkov laboratórnych vyšetrení v rozsahu tak, ako budú dostupné cez nevizuálne rozhrania elab gw*

Z toho nám implikuje požiadavka na podpisovanie záznamov cez portal s využitím web-prehliadača a CryptoControllera, ktorý je využívaný na komunikáciu a podpisovanie správ do systému eZdravie a je portovaný iba na platform Windows.

**Otázka č. 1**

**Preto prosíme verejného obstarávateľa aby uviedol, ktoré web-prehliadače majú byť podporované v rámci dodávky portálu (spravidla to bývajú štandardne používané web-prehliadače, ktoré majú viacej ako 5% trhu)?**

**Budú to prehliadače iba pre platformu Windows, ktorá je podporovaná CryptoControllerom alebo bude poskytnutý CryptoController aj pre iné platformy?**

**Odpoveď c.1**

a) Podpis sa má realizovať z web aplikácie. Áno, podporované prehliadače majú byť všetky majoritné webové prehliadače (nad 5% penetrácie, verzie 2019 a vyššie Microsoft Internet Explorer, Microsoft Edge, Google Chrome, Safari, Firefox), ktoré umožňujú volanie cez HTTPS Request a Response localhost komponentu na pracovnej stanici u zdravotného pracovníka, napr. cez REST API.

b) Riešenie CryptoController je v súčasnosti dostupné iba pre platformu Windows. Očakávame od riešenia elab gw a jeho portálovej časti musí byť pripravené pre použitie iných operačných systém ako sú Linux, MacOS a podobne.

**Dotaz**

V prílohe B.1. Opis predmetu zákazky v časti II. C. 3  *(2) “Scenár v krokovom objednávaní elab vyšetrenia” je uvedené v stĺpci “Výstup” riadok “6-M” tretí bod:*

- *“… elab gw nereaguje v par sekundách … Zasiela odpoveď IS PZS, ktorý má predschválenú žiadanku a upozorní PZS”*

**Otázka č. 2**

**Znamená to, že má byť asynchrónna komunikácia a IS PZS má mať na svojej strane endpoint na zaslanie výsledku?**

**Odpoveď č. 2**

Riešenie elab gw musí umožniť aj asynchrónnu komunikáciu. Presné riešenie tejto komunikácie, tj. spôsobu a využitia bude predmetom úvodnej analytickej časti a bude realizované podľa schválenej analýzy v rámci budúcej zmluvy.

**Dotaz**

V prílohe B1 Opis predmetu zákazky v časti III. A časť 2. Požiadavka na projektové etapy a výstupy, číslo P2.2 druhý bod

* “***Vytvorenie UX a UI návrhu****, vrátane* ***dizajn manuálu*** *pre prezentačné komponenty relevantné pre dané funkčné oblasti modulu Mobilnej autentifikácie (PDF, Adobe XD),”*

**Otázka č. 3**

**Prosíme verejného obstarávateľa aby uviedol či je tento bod uvedený v zadaní omylom – administartívnou chybou, nakoľko modul Mobilnej autentifikácie nie je predmetom verejného obstarávania?**

**Odpoveď č. 3**

Áno ide o chybnú informáciu. Správne znenie má byť nasledovné: ***„Vytvorenie UX a UI návrhu, vrátane dizajn manuálu pre prezentačné komponenty relevantné pre dané funkčné oblasti.“***

**Dotaz**

V prílohe B1 Opis predmetu zákazky v časti III. B časť 2. P4.2 Ostatné funkčné požiadavky elab gw , číslo P4.2.3 je uvedené *“Multiplatformová použiteľnosť (smartphone, tablet, PC) pre operačné systémy a platformy z roku 2018 a vyššom.“*

**Otázka č. 4**

**Má byť tento prístup použitý aj ako prístup zdravotých pracovníkov, ktorí využívajú na podpisovanie a prihlasovanie sa ePZP?**

**Aktuálny CryptoController a čítačky ePZP, ktoré sú využívané na podpisovanie správ do systému eZdravie sú len na platformu Windows. Bude poskytnutý CryptoController a čítačky aj pre iné platformy alebo bude v čase riešenia projektu dostupné riešenie podporujúce vzdialený podpis a dešifrovanie?**

**Odpoveď č. 4**

Riešenie CryptoController je v súčasnosti dostupné iba pre platformu Windows. V predmetnej časti sa od úspešného uchádzača a jeho riešenia očakáva pripravenosť pre použitie pre iné operačné systémy ako sú Linux, MacOS a podobne. V prípade existencie iných riešení CryptoController budú úspešnému uchádzačovi poskytnuté NCZI.